CELEX: 32012R0297
Language: mt
Date: 2012-04-02 00:00:00
Title: Regolament ta’ Implimentazzjoni tal-Kummissjoni (UE) Nru 297/2012 tat- 2 ta’ April 2012 dwar il-klassifikazzjoni ta’ ċerti prodotti fin-Nomenklatura Magħquda

5.4.2012   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 99/9
               
            REGOLAMENT TA’ IMPLIMENTAZZJONI TAL-KUMMISSJONI (UE) Nru 297/2012
      tat-2 ta’ April 2012
      dwar il-klassifikazzjoni ta’ ċerti prodotti fin-Nomenklatura Magħquda
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat ir-Regolament tal-Kunsill (KEE) Nru 2658/87 tat-23 ta’ Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni (1), u b’mod partikolari l-Artikolu 9(1)(a) tiegħu,
      Billi:
      
                  (1)
               
               
                  Sabiex tiġi żgurata applikazzjoni uniformi tan-Nomenklatura Magħquda mehmuża mar-Regolament (KEE) Nru 2658/87, huwa neċessarju li jiġu adottati miżuri li jikkonċernaw il-klassifikazzjoni tal-prodotti msemmija fl-Anness ta’ dan ir-Regolament.
               
            
                  (2)
               
               
                  Ir-Regolament (KEE) Nru 2658/87 stabbilixxa r-regoli ġenerali għall-interpretazzjoni tan-Nomenklatura Magħquda. Dawk ir-regoli japplikaw ukoll għal kwalunkwe nomenklatura oħra li hija bbażata, parzjalment jew kollha kemm hi, fuqha, jew li żżid kwalunkwe subdiviżjoni magħha u li hija stabbilita minn dispożizzjonijiet speċifiċi tal-Unjoni, bil-għan tal-applikazzjoni ta’ tariffi u miżuri oħra relatati mal-kummerċ ta’ oġġetti.
               
            
                  (3)
               
               
                  Skont dawk ir-regoli ġenerali, il-prodotti msemmija fil-kolonna (1) tat-tabella mniżżla fl-Anness għandhom jiġu kklassifikati taħt il-kodiċi tan-NM indikat fil-kolonna (2), minħabba r-raġunijiet stabbiliti fil-kolonna (3) ta’ dik it-tabella.
               
            
                  (4)
               
               
                  Huwa xieraq li jkun ipprovdut li, soġġett għall-miżuri fis-seħħ fl-Unjoni Ewropea relatati mas-sistemi ta’ verifika doppja u mas-sorveljanza minn qabel u retrospettiva ta’ oġġetti tessili waqt l-importazzjoni fl-Unjoni Ewropea, id-detentur ikun jista’ għal perjodu ta’ 60 jum ikompli joqgħod fuq tagħrif tariffarju vinkolanti maħruġ mill-awtoritajiet doganali tal-Istati Membri, dwar il-klassifikazzjoni tal-oġġetti fin-Nomeklatura Magħquda iżda li mhuwiex skont dan ir-Regolament, skont l-Artikolu 12(6) tar-Regolament tal-Kunsill (KEE) Nru 2913/92 tat-12 ta’ Ottubru 1992 li jwaqqaf il-Kodiċi Doganali tal-Komunità (2).
               
            
                  (5)
               
               
                  Il-miżuri pprovduti f’dan ir-Regolament tfasslu b’konformità mal-opinjoni tal-Kumitat tal-Kodiċi Doganali,
               
            ADOTTAT DAN IR-REGOLAMENT:
      Artikolu 1
      Il-prodotti deskritti fil-kolonna (1) tat-tabella kif tidher fl-Anness għandhom ikunu kklassifikati fin-Nomenklatura Magħquda taħt il-kodiċi tan-NM indikat fil-kolonna (2) ta’ dik it-tabella.
      Artikolu 2
      Suġġett għall-miżuri fis-seħħ fl-Unjoni relatati mas-sistemi ta’ verifika doppja u mas-sorveljanza retrospettiva ta’ prodotti tessili waqt l-importazzjoni fl-Unjoni, wieħed jista’ għal perjodu ta’ 60 jum jibqa’ joqgħod fuq tagħrif vinkolanti fuq it-tariffi maħruġa mill-awtoritajiet doganali tal-Istati Membri fir-rigward tal-klassifika tal-merkanzija fin-Nomeklatura Magħquda u li ma tkunx konformi ma’ dan ir-Regolament, skont l-Artikolu 12(6) tar-Regolament tal-Kunsill (KEE) Nru 2913/92.
      Artikolu 3
      Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
      
         Dan ir-Regolament għandu jorbot fl-intier tiegħu u japplika direttament fl-Istati Membri kollha.
         Magħmul fi Brussell, it-2 ta’ April 2012.
         
            
               Għall-Kummissjoni, F’isem il-President,
            Algirdas ŠEMETA
            
               Membru tal-Kummissjoni
            
         
      
      
         (1)  ĠU L 256, 7.9.1987, p. 1.
      
         (2)  ĠU L 302, 19.10.1992, p. 1.
      
         ANNESS
         
                     Deskrizzjoni tal-prodotti
                  
                  
                     Klassifikazzjoni
                     (Kodiċi NM)
                  
                  
                     Raġunijiet
                  
               
                     (1)
                  
                  
                     (2)
                  
                  
                     (3)
                  
               
                     Oġġett rettangolari b’qies ta’ madwar 60 bi 300 cm, magħmul minn żewġ saffi differenti (saff minn drapp tat-tessut u saff minn karta) mwaħħla flimkien u għandhom ħxuna totali ta’ madwar 0,26 mm.
                     Is-saff ta’ drapp tat-tessut jikkonsisti minn fibri sintetiċi (polyester) mhux minsuġa bi ħxuna ta’ madwar 0,18 mm u piż ta’ madwar 48,3 g/m2. Is-saff ta’ karta għandu ħxuna ta’ madwar 0,08 mm u piż ta’ madwar 20,9 g/m2.
                     In-naħa viżibbli tas-saff tal-karta għandu disinn ħafif u erba’ kordi tessili tal-qoton (fil-forma ta’ spag) imwaħħla vertikalment għat-tul kollu. Fuq l-istess naħa, insibu zkuk irqaq tal-bambù imqiegħed orizzontalment tul il-wisgħa kollha b’intervalli ta’ madwar 4 cm.
                     L-oġġett jista’ jintuża għal diversi skopijiet, pereżempju bħala purtiera fil-forma ta’ pannell, bħala diviżorju ta’ kamra, sabiex jgħatti post mikxuf użat għal ħżin, sabiex jissostitwixxi bieb.
                     (purtiera fil-forma ta’ pannell)
                     (Ara r-ritratt nru. 657) (*)
                     
                  
                  
                     6303 92 10 
                  
                  
                     Il-Klassifikazzjoni hija stabbilita mir-Regoli Ġenerali 1, 3(b) u 6 għall-interpretazzjoni tan-Nomenklatura Magħquda, in-Nota 1 għat-Taqsima 63, in-Nota 7(e) għat-Taqsima XI u l-kliem tal-kodiċijiet tan-NM 6303 , 6303 92  u 6303 92 10 .
                     Id-drapp tat-tessut mhux minsuġ jagħti lill-oġġett il-karattru essenzjali, peress li l-preżenza tiegħu hi predominanti fil-kwantità u fil-piż, u minħabba l-funzjoni importanti tiegħu rigward l-użu tal-artikolu (ara wkoll in-Noti ta’ Spjegazzjoni tas-Sistema Armonizzata għar-Regola Ġenerali ta’ Interpretazzjoni 3(b), punt VIII). B’mod aktar speċifiku, mingħajr il-funzjoni ta’ rinfurzar tad-drapp tat-tessut mhux minsuġ, l-użu determinanti ma jkunx possibbli. Għaldaqstant, il-klassifikazzjoni taħt il-Kapitolu 48 bħala oġġett magħmul minn karta hija eskluża.
                     Ladarba l-oġġett jikkonsisti minn żewġ materjali differenti mwaħħlin flimkien (il-polyester tad-drapp tat-tessut mhux minsuġ u l-karta), l-oġġett huwa meqjus bħala oġġett magħmul fi ħdan it-tifsira tan-Nota 7(e) għal Taqsima XI.
                     Ladarba z-zkuk irqaq tal-bambù huma mwaħħla b’intervalli ta’ madwar 4 cm huma meqjusa bħala li għandhom biss funzjoni ornamentali u ma jikkontribwixxux għal rinfurzar tal-oġġett. Għaldaqstant, il-klassifikazzjoni taħt il-Kapitolu 46 bħala oġġett magħmul mill-bamboo hija eskluża.
                     Minħabba d-daqs tiegħu, il-possibilità li jista’ jitqassar għat-tul mixtieq billi sempliċement jiġi maqtugħ, u l-fatt li jista’ jintuża għal diversi skopijiet relatati mal-użu tal-purtieri, l-oġġett għandu l-karatteristiċi oġġettivi ta’ purtiera jew ta’ ħasira għal ġewwa.
                     Għaldaqstant għandha tiġi kklassifikata taħt il-kodiċi tan-NM 6303 92 10  bħala purtiera jew ħasira għal ġewwa, ta’ fibri sintetiċi.
                  
               
            (*)  Ir-ritratt huwa għal skopijiet ta’ tagħrif biss.